**Նադյա Նոժարովա**, **կոմսուհի Նադյա դե Նավառո Ֆարբեր** (բուլղար․՝ Надя Ножарова, նոյեմբերի 21, 1916, Պլևեն, Բուլղարիայի թագավորություն - ապրիլի 18, 2014, Լոնգ Այլենդ, ԱՄՆ), բուլղարացի օպերետի երգչուհի, դերասանուհի, ԱՄՆ ձեռնարկատեր, մարդասեր և իսպանական կոմսուհի։

Կենսագրություն
--------------

### Կարիերա

Նադյա Նոժարովան ծնվել է 1916 թվականի նոյեմբերի 21-ին Պլևեն քաղաքում։ Հայրը՝ էլեկտրական սարքավորումների վաճառական էր։ Սովորել է Լովեչի Ամերիկյան աղջիկների դպրոցում, այնուհետև վերադարձել է Պլևեն և 1934 թվականին սկսել իր կարիերան «Անգել Սլադկարով» օպերետի թատրոնում, որի հետ շրջագայում է Բուլղարիայով։ Թատերախմբի ցրվելուց հետո հանդես է եկել «Օդեոն», «Բուլղարիա» և «Կորպորատիվ թատրոն» թատրոններում։ Այնուհետև տեղափոխվում է Գերմանիա, որտեղ վոկալ է պարապում։ Բուլղարիա վերադառնալուց հետո 1942 թվականին նկարահանվում է «Փորձարկում» ֆիլմում։

Մահացել է 2014 թվականի ապրիլի 18-ին ԱՄՆ Լոնգ Այլենդ կղզում։

### Ընտանիք

1936 թվականին «Անգել Սլադկարով» օպերետի թատրոնում աշխատանքի անցնելուց մի քանի օր հետո Տրոյան վանքում ամուսնանում է Անգել Սլադկարովի հետ։ 1940 թվականին նրանք բաժանվում են և Նադյան ամուսնանում է իսպանացի կոմս Նավառոյի հետ, ով դիվանագետ էր Վատիկանում։ Վերջինիցս էլ ստանում է «կոմսուհի» տիտղոսը։ Ապրել է Մոնտե Կառլոյում։

1949 թվականին ամուսնու մահից հետո տեղափոխվում է ԱՄՆ և 1953 թվականին ամուսնանում Սիդ Ֆարբերի հետ, ով անշարժ գույքի գործակալության սեփականատեր էր։ 1985 թվականին ամուսնու մահից հետո նա ժառանգում է մեծ հարստություն և ամուսնանում Յուրի Ֆարբերի հետ։

### Բարեգործություն

Անշարժ գույքի գործակալությունը ղեկավարելու տարիներին նա օժանդակում է բազմաթիվ բարեգործական և մարդասիրական կազմակերպությունների։ Ակտիվորեն համագործակցում է ԱՄՆ ներգաղթի գործակալության, ինչպես նաև այնպիսի կազմակերպությունների հետ, որոնք աջակցում էին հրեա և վենեսուելացի ներգաղթյալներին։ Համագործակցել է նաև Մոնակոյի Կարմիր խաչի, Փարիզի ամերիկյան հիվանդանոցի, Մոնակոյի արքայադստեր Գրեյսի հիվանդանոցի հետ և այլն։

Պատկերասրահ
-----------

* Նադյա Նոժարովայի լուսանկարները՝ տրամադրված Բուլղարիայի պետական արխիվային գործակալության կողմից, 1942 թ․
* 
* 
* 
* 
* 
* 
* 
* Images of Nadya Nozharova from the making of the film
* 
* 
* 
*

Ծանոթագրություններ
------------------

1. 1 2   **(բուլղ.)**  Животът на контеса Надя Фарбер от Плевен. //   offnews.bg, 29 April 2014. Посетен на 8 March 2015.
2. 1 2 3  **(բուլղ.)** Бончев, Марин. Надя Ножарова – актриса или жертва. //   в. "24 часа", 07.04.2009. Посетен на 8 March 2015.
3. 1 2 3  **(բուլղ.)** Коларова, Диана. Надя Ножарова, графиня дьо Наваро. //   dianakolarova.blogspot.com, 14 October 2010. Посетен на 8 March 2015.
4. 1 2 3  **(անգլ.)**  In Memory of Countess Nadia de Navarro-Farber. //   dignitymemorial.com. Посетен на 8 March 2015.
5. ↑  **(բուլղ.)**  In memoriam Надя Ножарова (графиня Надя де Наваро Фарбър) (1918–2014). //   Българска национална филмотека. Посетен на 8 March 2015.
6. ↑  **(բուլղ.)** Ценкова, Искра. Нещо за очите, нещо за ушите, та и за сърцето.... //   сп. "Тема". Посетен на 8 March 2015.


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ · WikiTree |
|  |
| Չափորոշչային վերահսկողություն | GND: 1102207764 · VIAF: 15146522481032392685 · WorldCat VIAF: 15146522481032392685 |

 |